31982R2304
L 246/9
JURNALUL OFÍCIAL AL UNIUNII EUROPENE
REGULAMENTUL (CEE) NR. 2304/82 AL COMISIEI
din 20 august 1982
de modificare pentru a doua oară a Regulamentului (CEE) nr. 32/82 de stabilire a condițiilor de acordare a restituirilor speciale la export pentru carnea de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Actul de aderare a Greciei, în special articolul 18 alineatul (6),
întrucât Regulamentul (CEE) nr. 32/82 al Comisiei (2), astfel cum a fost modificat prin Regulamentul (CEE) nr. 752/82 (3), a stabilit condițiile de acordare a restituirilor speciale la export pentru carnea de vită și mânzat;
întrucât Regulamentul (CEE) nr. 32/82 nu a exclus niciodată aplicarea dispozițiilor articolului 5 din Regulamentul (CEE) nr. 565/80 al Consiliului din 4 martie 1980 privind plata în avans a restituirilor la export în legătură cu produsele agricole (4); întrucât, în cazul în care se aplică dispozițiile articolului 5 din Regulamentul (CEE) nr. 565/80, trebuie precizat că certificatul prevăzut în articolul 2 alineatul (2) din Regulamentul (CEE) nr. 32/82 trebuie prezentat autorităților vamale atunci când se îndeplinesc formalitățile vamale în vederea plasării produsului sub regim de antrepozit vamal sau de zonă liberă; întrucât acest lucru face necesară, de asemenea, modificarea certificatului; întrucât, pentru a se asigura că nu are loc nici o substituire, trebuie să se prevadă că aceste produse nu pot fi supuse operațiunilor prevăzute la articolul 4 alineatul (5) punctele 2, 3 și 4 din Regulamentul (CEE) nr. 798/80 al Comisiei din 31 martie 1980 de stabilire a regulilor generale referitoare la plata în avans a restituirilor la export și a sumelor compensatorii pozitive pentru produsele agricole (5), astfel cum a fost modificat ultima dată prin Regulamentul (CEE) nr. 1663/81 (6);
întrucât articolul 4a din Regulamentul (CEE) nr. 32/82 stabilește reguli detaliate pentru comunicarea de către statele membre către Comisie a cantităților de produse pentru care s-au plătit restituiri speciale la export; întrucât regulamentul trebuie completat cu prevederea că trebuie să se acorde prioritate comunicării cantităților care au fost plasate sub regim de antrepozit vamal sau de zonă liberă, în temeiul articolului 5 din Regulamentul (CEE) nr. 565/80;
întrucât măsurile stabilite în prezentul regulament sunt conforme cu avizul Comitetului de gestionare a cărnii de bovine,
ADOPTĂ PREZENTUL REGULAMENT:
Articolul 1
Regulamentul (CEE) nr. 32/82 se modifică după cum urmează:
1.
la articolul 2 alineatul (2) se adaugă următorul paragraf:
„Totuși, când produsele sunt plasate sub regimul prevăzut la articolul 5 din Regulamentul (CEE) nr. 565/80, certificatul la care se referă paragraful precedent trebuie să fie prezentat autorităților vamale în timpul îndeplinirii formalităților vamale prevăzute la articolul 2 alineatul (1) din Regulamentul (CEE) nr. 798/80. În cazul în care se aplică prezentul paragraf, operațiunile prevăzute la articolul 4 alineatul (5) punctele 2, 3 și 4 din Regulamentul nr. 798/80 nu sunt autorizate, prin derogare de la acest regulament.”
2.
Articolul 4a se înlocuiește cu următorul text:
„Articolul 4a
Statele membre comunică Comisiei prin telex, înainte de a douăzeci și cincea zi a fiecărei luni, cantitățile și, în măsura în care este posibil, descrierea produselor pentru care fie că, în cursul lunii anterioare, pe baza certificatelor, a fost efectuată restituirea specială sau a fost plătită în avans în temeiul articolului 25 din Regulamentul (CEE) nr. 2730/79 sau în temeiul articolului 5 din Regulamentul (CEE) nr. 565/80.”
3.
Anexa se înlocuiește cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 august 1982.